
ΑΝΑΚΟΙΝΩΣΗ

	Διαδικασία αναδιανομής των αδιάθετων δελτίων του Κοινωνικού-Ιαματικού-Εκδρομικού τουρισμού και των δελτίων Θεάτρου του ΛΑΕ/ΟΠΕΚΑ 2026


Σας ενημερώνουμε ότι από τις 7-9-2026, ημέρα Δευτέρα και από ώρας 10:00 π.μ., αρχίζει η αναδιανομή των αδιάθετων δελτίων των προγραμμάτων Κοινωνικού-ιαματικού-Εκδρομικού τουρισμού και δελτίων Θεάτρων του ΛΑΕ/ΟΠΕΚΑ έτους 2026. Η αναδιανομή θα γίνει με σειρά προτεραιότητας προσέλευσης στα ΚΕΠ και μέχρι εξαντλήσεως των δελτίων.
Δικαιούχοι στην αναδιανομή των αδιάθετων δελτίων των προγραμμάτων κοινωνικού, ιαματικού τουρισμού -- εκδρομών και θεάτρου είναι οι αιτούντες στα αντίστοιχα προγράμματα έτους 2026, που δεν κληρώθηκαν.

Κληρωθέντες δικαιούχοι που δεν παρέλαβαν τα δελτία μέχρι και τις 31-8-2026, δεν έχουν δικαίωμα συμμετοχής στην αναδιανομή.

Ειδικότερα στα προγράμματα Κοινωνικού -Ιαματικού τουρισμού και Εκδρομικού τουρισμού απαραίτητες προϋποθέσεις αποτελούν: α) η σειρά προτίμησης και β) η πρώτη επιλογή στην αίτηση συμμετοχής. Επισημαίνεται ότι σε περίπτωση που κάποιος δικαιούχος είχε επιλέξει ως πρώτη επιλογή το πρόγραμμα του Ιαματικού τουρισμού και δεν κληρώθηκε σε κανένα τουριστικό πρόγραμμα συμμετέχει με σειρά μόνο στο πρόγραμμα του ιαματικού τουρισμού.

 Για το πρόγραμμα δωρεάν παροχής εισιτηρίων Θεάτρου η σειρά προτίμησης στην αίτηση συμμετοχής δεν επηρεάζει τη συμμετοχή στην αναδιανομή με σειρά προτεραιότητας. Κατά συνέπεια μπορούν να συμμετέχουν όλοι όσοι υπέβαλαν αίτηση συμμετοχής στο πρόγραμμα δωρεάν παροχής εισιτηρίων θεάτρου.

Εφιστούμε την προσοχή σας στα ακόλουθα:
· Για τα προγράμματα Κοινωνικού και Ιαματικού τουρισμού, οι δικαιούχοι που δεν κληρώθηκαν, προκειμένου να παραλάβουν τυχόν αδιάθετα δελτία, πρέπει:

1. να επικοινωνούν εγκαίρως και να κάνουν κράτηση δωματίου στο συμβεβλημένο κατάλυμα της επιλογής τους, από το οποίο θα πρέπει να τους αποστέλλεται απαραιτήτως επιβεβαίωση κράτησης (voucher), 

2. να καταχωρούν οι ίδιοι ἡ μέσω οποιουδήποτε ΚΕΠ τα στοιχεία της κράτησης δωματίου (κατάλυμα και ημερομηνίες διαμονής), σύμφωνα με την ανωτέρω επιβεβαίωση κράτησης, στην ηλεκτρονική εφαρμογή «Καταχώριση κράτησης δωματίου», η οποία είναι διαθέσιμη στην ιστοσελίδα του ΟΠΕΚΑ,

3. αφού έχει παρέλθει χρονικό διάστημα 30 λεπτών από την καταχώριση της κράτησης στην ηλεκτρονική εφαρμογή, μπορούν να προσέρχονται σε οποιοδήποτε ΚΕΠ για να παραλάβουν τα δελτία τους αυθημερόν.

Σε διαφορετική περίπτωση, οι δικαιούχοι θα χάνουν τα δελτία τους, τα οποία θα είναι διαθέσιμα εκ νέου.

Οι δικαιούχοι παραλαμβάνουν δελτία στα οποία αναγράφονται τα στοιχεία του τουριστικού καταλύματος στο οποίο έγινε η κράτηση. Τα δελτία ισχύουν μόνο για τα καταλύματα τα στοιχεία των οποίων είναι προεκτυπωμμένα επί αυτών. Δελτία --Κοινωνικού --Ιαματικού Τουρισμού, που δεν φέρουν προεκτυπωμμένα τα στοιχεία της επιχείρησης κατά την εκτύπωση από το ΚΕΠ θεωρούνται ΑΚΥΡΑ.

Για την παραλαβή των δελτίων απαιτείται αυτοπρόσωπη παρουσία του άμεσα δικαιούχου, ο οποίος πρέπει να έχει μαζί του:
α) Αντίγραφο της αίτησης συμμετοχής του ή οποιοδήποτε έγγραφο από το οποίο να προκύπτει ο Αριθμός Μητρώου Κοινωνικής Ασφάλισης (ΑΜΚΑ) του,

β) το Δελτίο της Αστυνομικής Ταυτότητάς του.

Τα δελτία είναι αυστηρώς προσωπικά και δεν επιτρέπεται η χρήση τους από άλλα πρόσωπα, ακόμη και αν αυτά είναι μέλη της οικογένειας του/της δικαιούχου.
· Σχετικά με το πρόγραμμα δωρεάν παροχής βιβλίων, η παραλαβή των βιβλίων από κληρωθέντες δικαιούχους συνεχίζεται μέχρι 30-09-2026 στα συμβεβλημένα με τον ΛΑΕ/ΟΠΕΚΑ βιβλιοπωλεία και εκδοτικούς οίκους. 

Μετά την ημερομηνία αυτή και ειδικότερα μετά τις 08-10-2026, τυχόν αδιάθετα βιβλία και μέχρι τη συμπλήρωση του αριθμού των δικαιούχων, θα διανέμονται, με σειρά προτεραιότητας προσέλευσης στα συμβεβλημένα με το ΛΑΕ/ΟΠΕΚΑ βιβλιοπωλεία και εκδοτικούς οίκους, σε δικαιούχους που υπέβαλαν αίτηση συμμετοχής στο πρόγραμμα περιόδου 2026-2027 και δεν κληρώθηκαν.

Σας υπενθυμίζουμε ότι, κατά τα λοιπά, για τη διαδικασία χορήγησης των δελτίων Κοινωνικού-Ιαματικού-Εκδρομικού τουρισμού και δελτίων Θεάματος, ισχύουν οι οδηγίες που είναι αναρτημένες στην ιστοσελίδα του ΟΠΕΚΑ https://opeka.gov.gr/agrotiki-estia/ 
Τηλέφωνα πληροφοριών: 

· Κ.Ε.Π. 0284 Δήμου Ζαγορίου (πρώην Κεντρικού Ζαγορίου), 
       26533 60318-9

· Κ.Ε.Π. 0197 Δήμου Ζαγορίου (Δημ. Ενότητας Ανατολ. Ζαγορίου)      26563 60218

· Κ.Ε.Π. 0921 Δήμου Ζαγορίου (Δημ. Ενότητας Τύμφης)

       26533 60322
ΕΛΛΗΝΙΚΗ ΔΗΜΟΚΡΑΤΙΑ 	

